*Otázka:*

*pýtame sa verejného obstarávateľa, či náklady na zhodnotenie resp. zneškodnenie biologickej hmoty z kosenia (a iných odpadov uvedených v ostatných požiadavkách opisu predmetu zákazky), majú byť súčasťou jednotkovej ceny za kosenie trávnika. Malo by to byť samostatne, ale z podkladov to s určitosťou nevyplýva.*

*Ďalej, v opise predmetu zákazky v časti ostatné požiadavky je taktiež uvedená cena za* *biologicky nerozložiteľné odpady a drevnú hmotu. Tieto odpady pri kosení nevznikajú.* *Očakáva verejný obstarávateľ zber takéhoto „odpadu“ na plochách trávnikov? Sú tieto náklady súčasťou jednotkových cien?*

*Jednotlivé druhy odpadov nie je možné zmiešavať a je nutné ich prepravovať samostatne. V návrhu plnenia chýba položka „odvoz odpadu“.*

*Odpoveď:*

Náklady na zhodnotenie resp. zneškodnenie biologickej hmoty z kosenia (a iných odpadov uvedených v ostatných požiadavkách opisu predmetu zákazky), **rozumej náklady za uloženie odpadov na skládke**, nemajú byť súčasťou jednotkovej ceny v jednotlivých položkách.

Náklady za uloženie odpadov na skládke na Zavaskej ceste budú fakturované resp. prefakturované samostatne na základe skutočných kubatúr jednotlivých odpadov.

V jednotkových cenách operácií požadujeme zahrnúť iba naloženie na dopravný prostriedok, odvoz a vyloženie odpadov v zmysle súťažných podkladov, uvedených v podrobnom opise predmetu zákazky.

Čo sa týka biologicky nerozložiteľných odpadov a drevnej hmoty, verejný obstarávateľ požaduje vyčistenie pokosených plôch od odpadkov – obaly, plastové fľaše a pod. viď opis predmetu zákazky na str. 19.

Verejný obstarávateľ súhlasí s názorom, že nie je možné zmiešavať rôzne odpady a je nutné ich prepravovať samostatne. V žiadosti o vysvetlenie požadovaný „odvoz odpadu” je zahrnutý v návrhoch plnenia, v jednotkových cenách položiek.